CELEX: 62009CO0024
Language: lt
Date: 2010-03-11 00:00:00
Title: 2010 m. kovo 11 d. Teisingumo Teismo (ketvirtoji kolegija) nutartis.#Djurgården-Lilla Värtans Miljöskyddsförening prieš AB Fortum Värme samägt med Stockholms stad.#Prašymas priimti prejudicinį sprendimą: Högsta domstolen - Švedija.#Procedūros reglamento 104 straipsnio 3 dalies pirmoji pastraipa - Direktyva 85/337/EB - Tam tikrų valstybės ir privačių projektų poveikio aplinkai vertinimas - Direktyva 96/61 - Taršos prevencija ir mažinimas - Visuomenės dalyvavimas priimant sprendimus aplinkosaugos klausimais - Teisė apskųsti projektų, galinčių daryti reikšmingą poveikį aplinkai, patvirtinimo sprendimus.#Byla C-24/09.

2010 m. kovo 11 d. Teisingumo Teismo (ketvirtoji kolegija) nutartis Djurgården-Lilla Värtans Miljöskyddsförening prieš Fortum Värme samägt med Stockholms stad
      (Byla C‑24/09)
      „Procedūros reglamento 104 straipsnio 3 dalies pirma pastraipa – Direktyva 85/337/EB – Tam tikrų valstybės ir privačių projektų poveikio aplinkai vertinimas – Direktyva 96/61 – Taršos integruota prevencija ir kontrolė – Visuomenės dalyvavimas priimant sprendimus aplinkos klausimais – Teisė apskųsti projektų, galinčių daryti reikšmingą poveikį aplinkai, patvirtinimo sprendimus“
      1.                     Aplinka – Tam tikrų projektų poveikio aplinkai vertinimas – Direktyvos 85/337, 96/61 ir 2008/1 (Europos Parlamento ir Tarybos
            direktyvos 2008/1 2 straipsnio 15 ir 16 dalys; Tarybos direktyvos 85/337, iš dalies pakeistos Direktyva 2003/35, 1 straipsnio
            2 dalis ir 10a straipsnis bei Direktyvos 96/61, iš dalies pakeistos Direktyva 2003/35, 2 straipsnio 14 punktas ir 15a straipsnis)
            (žr. 20–23 punktus, rezoliucinės dalies 1 punktą)
      2.                     Aplinka – Tam tikrų projektų poveikio aplinkai vertinimas – Direktyvos 85/337, 96/61 ir 2008/1 (Europos Parlamento ir Tarybos
            direktyvos 2008/1 16 straipsnis; Tarybos direktyvos 85/337, iš dalies pakeistos Direktyva 2003/35, 10a straipsnis ir Direktyvos 96/61,
            iš dalies pakeistos Direktyva 2003/35, 15a straipsnis) (žr. 27–29, 31 punktus, rezoliucinės dalies 2 punktą)
      Dalykas
      
         Prašymas priimti prejudicinį sprendimą – 
               Högsta domstolen
                – 1985 m. birželio 27 d. Tarybos direktyvos 85/337/EEB dėl tam tikrų valstybės ir privačių projektų poveikio aplinkai vertinimo
                  (OL L 175, p. 40; 2004 m. specialusis leidimas lietuvių k., 15 sk., 1 t., p. 248), iš dalies pakeistos 2003 m. gegužės 26 d.
                  Europos Parlamento ir Tarybos direktyva 2003/35/EB, nustatančia visuomenės dalyvavimą rengiant tam tikrus su aplinka susijusius
                  planus ir programas ir iš dalies keičiančia Tarybos direktyvas 85/337/EEB ir 96/61/EB dėl visuomenės dalyvavimo ir teisės
                  kreiptis į teismus, 1 straipsnio 2 dalies, 6 straipsnio 4 dalies ir 10a straipsnio išaiškinimas – Komisijos deklaracija (OL L 156,
                  p. 17; 2004 m. specialusis leidimas lietuvių k., 15 sk., 7 t., p. 466) – 1996 m. rugsėjo 24 d. Tarybos direktyvos 96/61/EB
                  dėl taršos integruotos prevencijos ir kontrolės (OL L 257, p. 26; 2004 m. specialusis leidimas lietuvių k., 15 sk., 3 t.,
                  p. 80), iš dalies pakeistos Direktyva 2003/35/EB, 2 straipsnio 14 punkto ir 15a straipsnio išaiškinimas – Nacionalinės teisės
                  aktai, pagal kuriuos vietinės ne pelno asociacijos gali dalyvauti išankstinėje leidimų vykdyti aplinkai pavojingą veiklą išdavimo
                  procedūroje, tačiau šių organizacijų teisę ginčyti sprendimus dėl leidimo susiejantys su sąlyga, kad įstatuose įtvirtintas
                  tikslas saugoti aplinką, kad veikla vykdoma ne mažiau nei trejus metus ir kad turima bent 2 000 narių.
               
            Rezoliucinė dalis
      
         
                  1.
               
               
                  
               
               
                  	Suinteresuotos visuomenės nariai 1985 m. birželio 27 d. Tarybos direktyvos 85/337/EEB dėl tam tikrų valstybės ir privačių
                     projektų poveikio aplinkai vertinimo, iš dalies pakeistos 2003 m. gegužės 26 d. Europos Parlamento ir Tarybos direktyva 2003/35/EB,
                     1 straipsnio 2 dalies ir 10a straipsnio prasme ir 1996 m. rugsėjo 24 d. Tarybos direktyvos 96/61/EB dėl taršos integruotos
                     prevencijos ir kontrolės, iš dalies pakeistos Direktyva 2003/35, 2 straipsnio 14 punkto ir 15a straipsnio nuostatų, kurios
                     buvo perimtos 2008 m. sausio 15 d. Europos Parlamento ir Tarybos direktyvos 2008/1/EB dėl taršos integruotos prevencijos ir
                     kontrolės 2 straipsnio 15 punkte ir 16 straipsnyje, prasme turi turėti teisę ginčyti sprendimą, kurį kurios nors valstybės
                     narės teismų sistemai priklausantis teismas priėmė dėl prašymo išduoti leidimą vykdyti projektą, nepaisant vaidmens, kurį
                     jie galėjo atlikti dalyvaudami teismui nagrinėjant tokį prašymą bei išdėstydami savo požiūrį.
                  
               
            
         
                  2.
               
               
                  
               
               
                  	Direktyvos 85/337, iš dalies pakeistos Direktyva 2003/35, 10a straipsnis ir Direktyvos 96/61, iš dalies pakeistos Direktyva
                     2003/35, 15a straipsnis, kuris buvo perimtas Direktyvos 2008/1 16 straipsnyje, draudžia tokią nacionalinės teisės nuostatą,
                     pagal kurią teisė apskųsti sprendimą, susijusį su į atitinkamai Direktyvos 85/337, iš dalies pakeistos Direktyva 2003/35,
                     ir Direktyvos 96/61, iš dalies pakeistos Direktyva 2003/35, taikymo sritį patenkančia operacija, suteikiama tik toms aplinkos
                     apsaugos asociacijoms, kurios turi mažiausiai 2 000 narių.